“ครม.” อนุมัติงบ 3.4 พันลบ. จ่ายเยียวยาชาวสวนลำไย อ่วมพิษ “โควิด”-ภัยแล้ง ไร่ละ 2 พันบาท
“ครม.” อนุมัติงบ 3.4 พันลบ. จ่ายเยียวยาชาวสวนลำไย อ่วมพิษ “โควิด”-ภัยแล้ง ไร่ละ 2 พันบาท ภายใน 15 ก.ย.นี้ 
“ครม.” อนุมัติงบ 3.4 พันลบ. จ่ายเยียวยาชาวสวนลำไย อ่วมพิษ “โควิด”-ภัยแล้ง ไร่ละ 2 พันบาท ภายใน 15 ก.ย.นี้
25 ส.ค. 2563

น.ส.รัชดา ธนาดิเรก รองโฆษกประจำสำนักนายกรัฐมนตรี เปิดเผยว่า ที่ประชุมคณะรัฐมนตรีนอกสถานที่อย่างเป็นทางการ (ครม.สัญจร) วันนี้ (25 ส.ค.63) อนุมัติโครงการเยียวยาเกษตรกรผู้ปลูกลำไยปี 2563 วงเงิน 3.4 พันล้านบาท เพื่อช่วยเหลือชาวสวนให้สามารถฟื้นฟูการผลิตลำไยที่ได้รับผลกระทบทั้งด้านการผลิตและการตลาด จากผลกระทบด้านสภาพอากาศที่ร้อนแล้งส่งผลให้ลำไยมีการออกดอกและติดผลมากแต่ผลลำไยไม่ได้คุณภาพ รวมทั้งเกิดการระบาดของโรคโควิด-19 ทำให้ชาวสวนลำไยได้รับความเดือดร้อน
โดยเป้าหมายของโครงการจะต้องเป็นเกษตรกรชาวสวนลำไย ปี 2563 ที่ขึ้นทะเบียนเกษตรกรกับกรมส่งเสริมการเกษตรทุกครัวเรือน ประมาณ 200,000 ครัวเรือน พื้นที่ไม่เกิน 1,200,000 ไร่ และเป็นพื้นที่ลำไยที่ให้ผลผลิตแล้ว (อายุต้นลำไยตั้งแต่ 5 ปี ขึ้นไป) อัตราไร่ละ 2,000 บาท ครัวเรือนละไม่เกิน 25 ไร่ ระยะเวลาตั้งแต่เดือน ส.ค.-ธ.ค.63 โดยจะจ่ายโดยตรงให้เกษตรกรที่ขึ้นทะเบียนกับกรมส่งเสริมการเกษตรภายในวันที่ 15 ก.ย.
ทั้งนี้ ในปี 2562 มีผลผลิตจำนวน 1,011,276 ตัน มูลค่าการส่งออกลำไยสด 583,297 ตัน คิดเป็น 20,812 ล้านบาท และลำไยอบแห้ง 164,575 ตัน คิดเป็น 8,780 ล้านบาท